735 മുട്ടകള് തൊപ്പിയില് ബാലന്സ് ചെയ്ത് ഗിന്നസ് ബുക്കില് ഇടംപിടിച്ച് ഗ്രിഗറി മുട്ടകള് കൈകാര്യം ചെയ്യുന്നത് എളുപ്പമുള്ള കാര്യമല്ലെന്ന് നമ്മള്ക്ക് ഒക്കെ അറിയാം. ഒന്ന് ശ്രദ്ധ തെറ്റിയാല് പിന്നയാ മുട്ടയുടെ കാര്യം പറയണ്ട. എന്നാല് 735 മുട്ടകള് തൊപ്പിയില് വച്ച് ബാലന്സ് ചെയ്ത്ത ഗിന്നസ് വേള്ഡ് റെക്കോര്ഡില് ഇടം നേടിയിരിക്കുകയാണ് ആഫ്രിക്കാരനായ ഗ്രിഗറി ഡാ സില്വ. ഗിന്നസ് വേള്ഡ് റെക്കോര്ഡില് ഇടം നേടിയവരുടെ പട്ടികയില് ലോകമെമ്ബാടുമുള്ള നിരവധി കഴിവുള്ളവരും വൈദഗ്ധ്യമുള്ള പുരുഷന്മാരും സ്ത്രീകളും ഇടം പിടിച്ചിട്ടുണ്ട്. എന്നാല് വെസ്റ്റ് ആഫ്രിക്കയില് നിന്ന് ആദ്യമായാണ് ഒരാള് ഗിന്നസ് വേള്ഡ് റെക്കോര്ഡില് ഇടം പിടിച്ചത്. 735 മുട്ടകളും ഒരൊറ്റ തൊപ്പിയില് വച്ചാണ് ഗ്രിഗറി ഡാ സില്വ തന്റെ മികവ് കാട്ടിയത്. ഇന്സ്റ്റാഗ്രാമിലൂടെയാണ് വീഡിയോ പുറത്ത് വിട്ടത്. മൂന്ന ദിവസമാണ് ഗ്രിഗറി ഇതിന് വേണ്ടി ചെലവഴിച്ചത്.ചൈനയിലെ സിസിടിവിക്കായുള്ള സ്പെഷ്യല് ഷോയിലാണ് ഗ്രിഗറി ഗിന്നസ് വേള്ഡ് റെക്കോര്ഡിന് അര്ഹനായത്. നിരവധി ആളുകളാണ് ഗ്രിഗറിയ്ക്ക് പ്രചോദനമായി രംഗത്ത് എത്തിയത്.